**โครงการศูนย์พัฒนาปศุสัตว์ตามพระราชดำริ อำเภอด่านซ้าย จังหวัดเลย**

**ความเป็นมา**

เมื่อ พ.ศ. 2525 พระบาทสมเด็จพระเจ้าอยู่หัวภูมิพลอดุลยเดช มีพระราชดำริให้ทดลองปลูกผลไม้เมืองหนาว เพื่อสาธิตและเผยแพร่แก่เกษตรกรที่หลักกิโลเมตรที่ 2 ถนนด่านซ้าย บ้านเดิ่น ตำบลด่านซ้าย อำเภอด่านซ้าย จังหวัดเลย ในที่ดินจำนวน 39 ไร่ ซึ่งกรมทหารราบที่ 11 รักษาพระองค์ จังหวัดชลบุรี ได้เข้าไปดำเนินการเพื่อสนองพระราชดำริ โดยใช้ชื่อโครงการว่า "โครงการศูนย์ศึกษาการพัฒนาการเกษตรตามพระราชดำริ" ต่อมาพระบาทสมเด็จพระเจ้าอยู่หัวทรงเห็นว่า บริเวณข้างเคียงเป็นที่ดินสาธารณะสำหรับเลี้ยงสัตว์ที่อำเภอด่านซ้ายสงวนไว้ จำนวนประมาณ 1,200 ไร่ จึงทรงมีพระบรมราชโองการโปรดเกล้าฯ ให้กรมปศุสัตว์เข้าไปดำเนินการสำรวจพื้นที่ เพื่อพัฒนาให้เป็นศูนย์สาธิตด้านปศุสัตว์ และพระราชทานเปลี่ยนชื่อโครงการเป็น "โครงการศูนย์พัฒนาปศุสัตว์ ตามพระราชดำริ อำเภอด่านซ้าย จังหวัดเลย”

**วัตถุประสงค์**

1) เพื่อสนองพระราชดำริของพระบาทสมเด็จพระเจ้าอยู่หัว ให้เป็นศูนย์พัฒนาปศุสัตว์สำหรับส่งเสริมอาชีพและเพิ่มพูนรายได้แก่เกษตรกร ด้านการเลี้ยงปศุสัตว์  
 2) เพื่อเป็นสถานที่ฝึกอบรมและเผยแพร่ความรู้ด้านปศุสัตว์ให้แก่เกษตรกร และสามารถนำความรู้ที่ได้รับไปประกอบอาชีพ  
 3) เพื่อสาธิตการเลี้ยงปศุสัตว์ร่วมกับการทำเกษตรแบบผสมผสานและเกษตรกรสามารถนำไปปฏิบัติใช้พัฒนาอาชีพเป็นการเลี้ยงสัตว์แบบธุรกิจ  
 4) เพื่อสาธิตการผลิตและการใช้แปลงหญ้า ให้บริการพันธุ์พืชอาหารสัตว์แก่เกษตรกรผู้สนใจ

**ระยะเวลาดำเนินงาน** เริ่ม ปี พ.ศ. 2553 ถึง ปัจจุบัน

**พื้นที่ดำเนินการ**

บ้านเดิ่น หมู่ที่ 3 ตำบลด่านซ้าย อำเภอด่านซ้าย จังหวัดเลย

**ประโยชน์ที่ได้รับ**

1) โรงเรียน และเกษตรกรที่เข้าร่วมโครงการได้รับความรู้ความเข้าใจในการเลี้ยงสัตว์ ตามแนวเศรษฐกิจพอเพียง

2) สนับสนุนโครงการอาหารกลางวันของเด็กนักเรียน รวมทั้งยกระดับรายได้และคุณภาพชีวิตความเป็นอยู่ของครัวเรือนเกษตรกรให้ดีขึ้น

3) เกษตรกรทั่วไปได้รับความรู้ด้านการผลิต และการใช้สารอินทรีย์ ลดการใช้สารเคมีทางการเกษตร และลดต้นทุนการผลิตทางการเกษตร

4) ลดการชะล้างพังทลายของดินและสามารถใช้ประโยชน์ที่ดินอย่างยั่งยืน

**หน่วยงานที่รับผิดชอบ**

สถานีพัฒนาที่ดินเลย สำนักงานพัฒนาทีดินเขต 8 กรมพัฒนาที่ดิน